open-index/open-wikipedia-markdown huggingface dataset:
Dolby Theatre

**Dolby Theatre**, aiemmalta nimeltään **Kodak Theatre**, on Hollywood Boulevardin varrella Hollywoodissa sijaitseva teatteri, joka avattiin 9. marraskuuta 2001. Se toimii vuosittain Oscar-palkintojen jakotilaisuuden eli Oscar-gaalan pitopaikkana. Teatterissa on järjetty myös *[[American Idol]]* -kilpailun alkupään tuotantokausien finaaleja.

Vuonna 2012 teatterin nimi vaihtui Kodakista Dolbyksi nimeämisoikeuden alun perin ostaneen Eastman Kodakin jouduttua konkurssin partaalle. Dolby Laboratories hankki nimeämisoikeuden 20 vuodeksi. Samalla tehtiin yhtä pitkä sopimus myös Oscar-gaalan jatkumisesta teatterissa.

## Lähteet

## Aiheesta muualla

* Dolby Theatren verkkosivut
Liimanarina

**Liimanarina** on suomalainen folk-punk-yhtye. Yhtyeen nimi oli alun perin *Yhteiskunnallisesti puhtaat munat*, mutta joku sanoi ettei nimi menisi läpi Amerikassa, jonka markkinoilla Liimanarina pääosin perustettiin. Tämän vuoksi nimi muutettiin pian muotoon *Nikki Sixx ja liimaustyöt*. Kun Tarja Anarkia huomautti, että oli jo olemassa bändi nimeltä *[[Nikki Sixx]]* nimi muutettiin Liimanarinaksi.

## Tuotanto
* **Maailman tylsin vittumaisuus** - 7" EP (Bad Vugum, 1989)
: *Kuinka Aku Ankasta tehdään poliisi / Turistit / Naapurin pojat puisine lintuineen // 600 uusnatsia / Piitles / Mari Nainilan Maria I. Linnaa & Irina Manilaa koskeva Nana L.A. Riimi -tyylinen L.Naamariini -kysymys (Ari L. imi Annaa)
* *'Juutalaiset** - 7" EP ([[Bad Vugum]], 1990)
: ''Kuulokkeet / Elohopeeta ketuille / Haluaisit sä nähdä mun postimerkkikokoelman? // Nokkahuilu & Trumpetti / Fuck Yous to Everyone / Suomean ainoa Elvis
* **Läntinen Pornokatu 25 B 13** - 7" EP ([[Bad Vugum]], 1992)
: ''Ei kaikilla oo varaa rullatuoliin / Elviksen tinasotilaat / Reijo Paukkeen gimmakaveri Eestistä // Elämäniloa hipeille, jotka ei osaa kuolla / Mä vihaan kaikkee / Vertavuotavat sätkynuket #12 & 35
* **Hei nyt ei olla LA:ssa (Live at Heinola)** - kasetti (omakustanne, 1993)
* **Spermarket** - [[vinyylilevy|LP]]/[[CD-levy|CD]] (DC63, 1995)
: ''Pitäs varmaan lopettaa toi pornolehtien lukeminen / Siat on älykkäitä eläimiä (mutta huonoja poliiseja) / Muutama fuck-you limudiskossa / Elviksen tinatöönösotilaat / Mihin kaikki paskapäät on kadonnu? / Missäs kaikki samba-karnevaalit tähän aikaan vuodesta järjestetään? / Mikähän on kolmanneks yleisin koirannimi Kongossa? / Luokan ainoa poika, jolla ei oo omaa nokkahuilua / Venäjän viimeinen & Eestin ensimmäinen Elvis // 13.000 poliittista armomurhaa / 5-600 purkkia liimaa / Suomen ainoo nokkahuilu johon ei pitäis ainaka puhaltaa / Reijo Pauke Tallinnassa syksyllä '79 / Kamomillan aston villa koko illan / Iänikuinen sämpyläkuljetus lumisateessa / Rouva Rytöhonka, teillä on mahtavaa juustoo! / Vihaan kaikkee paitsi Matlockia / Sam Kokin sätkynuket #74 & 36
* **Panomeluu '98** - kasetti (omakustanne, 1997)
* **Maailma oululaisten homojen vankina** - CD-r (omakustanne, 1999)
* **Linkolalaista lähiörokkia landelta (Läskiä & lotinaa, moka-kolaa & mökäöljyä)** CD (Bad Vugum, 2009)
* **Live at Le Piss** LP (Temmikongi, 2011)
* **Dokauswitch''' 10" EP (Ding Dong Ding Dong Krista Siegheil Recorsd, 2014)

## Katso myös
* Spermarket

## Lähteet

## Aiheesta muualla
* Liimanarinan sivut Dragcityssä 
* Liimanarinan köykäset kotisivut
* Liimanarina Bad Vugumin sivuilla
Lewis Gilbert

**Lewis Gilbert** (6. maaliskuuta 1920 Lontoo, Iso-Britannia – 23. helmikuuta 2018 Monaco) oli brittiläinen elokuvaohjaaja, joka tunnetaan erityisesti ''Alfie''- ja James Bond -elokuvistaan.

Gilbertin ura elokuvien parissa alkoi dokumenttielokuvien ohjaajana 1940-luvulla. Vuosien kuluessa hän pääsi ohjaamaan fiktioelokuvia, joiden suosio jäi kuitenkin varsin pieneksi. 1950-luvulla hänen uransa lähti selkeään nousuun, ja ensimmäisen nykyisin klassikon asemaa nauttivan elokuvansa hän sai valmiiksi vuonna 1966. *[[Alfie – naisten viettelijä]]* oli merkittävä taloudellinen menestys, joka on myöhemmin saanut jatko-osan ja uusintafilmauksen.

Gilbertin seuraava ohjaustyö oli vuonna 1967 *[[Elät vain kahdesti]]* (*You Live Only Twice*), joka oli jatkoa vuonna 1962 alkaneelle Britannian menestyneimmälle elokuvasarjalle. Elokuva tuotti maailmanlaajuisesti yli 111 miljoonaa dollaria, ja oli yksi ensimmäisistä *007*-elokuvista, joka ylitti 100 miljoonan dollarin rajan.

Lewis otti riskin ja lähti ohjaamaan Hollywoodiin saavutettuaan mainetta kotimaassaan. *Hurjat seikkailijat* (*The Adventurers*, 1970), joka floppasi. Niinpä Gilbert palasi takaisin Britanniaan, ja ohjasi Golden Globe -ehdokkuuden saaneen *[[Ystävät (vuoden 1971 elokuva)|Ystävät]]*-elokuvan (*Friends*, 1971), jonka jatko-osan *Paul and Michelle* hän ohjasi vuonna 1974. 

*[[007 rakastettuni]]* (*The Spy Who Loved Me*, 1977) ja *[[Kuuraketti]]* (*Moonraker*, 1979) ovat viimeiset Gilbertin ohjaamat *007*-elokuvat. Ensimmäisenä mainittu sai peräti kolme Oscar-ehdokkuutta ja jälkimmäinenkin vielä yhden. 

Gilbert piti useamman vuoden tauon ennen seuraavaa ohjaustaan *[[Tunnit Ritan kanssa]]* (*Educating Rita*, 1983), jossa hän palasi yhteistyöhön *Alfien* pääosaa esittäneen Michael Cainen kanssa. Elokuva sai kolme Oscar-ehdokkuutta, muun muassa parhaasta mies- ja naispääosista. *Shirley Valentine* (1989) on Gilbertin viimeinen mestariteoksena pidetty ohjauksensa, joka sai kaksi Oscar-ehdokkuutta. *Stepataan pois* (*Stepping Out*, 1991) oli kanadalais-yhdysvaltalainen musikaali, *Edbrook Hallin salaisuus* (*Haunted*, 1995) yhdysvaltalais-brittiläinen kauhuelokuva ja viimeinen Gilbertin ohjauksista oli draamakomedia *[[Hullut hautajaiset (vuoden 2002 elokuva)|Hullut hautajaiset]]* (*Before You Go*, 2002), joka oli puhtaasti brittiläinen tuotanto.

Gilbertin uran suurimpina saavutuksina voidaan pitää kolmea Bond-elokuvaa ja hänelle ehdokkuuden parhaasta elokuvasta tuonutta *Alfieta*.

## Lähteet

## Aiheesta muualla
* 
* Lewis Gilbertin muistokirjoitus Helsingin Sanomissa
Bo Bice

**Harold John Elwin ”Bo” Bice, III.** (s. 1. marraskuuta 1975 Huntsville, Alabama) on yhdysvaltalainen laulaja, joka tuli toiseksi *[[American Idol]]in* neljännellä tuotantokaudella häviten ainoastaan Carrie Underwoodille. Häneltä on julkaistu kilpailun jälkeen kolme albumia: *The Real Thing* (2005), *See the Light* (2007) ja *3* (2010).

## Diskografia
### Studioalbumit
* The Real Thing (2005)
* See the Light (2007)
* 3 (2010)

### Singlet
* I Don't Want to Be (2005)
* Inside Your Heaven (2005)
* Vehicle (2005)
* The Real Thing (2006)
* U Make Me Better (2006)
* Blades of Glory (2007)
* Witness (2007)
* You Take Yourself with You (2010)

### Musiikkivideot
* Blades of Glory (2007)
* Witness (2007)
* You Take Yourself with You (2010)

## Aiheesta muualla
* Bo Bicen kotisivut
* Bo Bice Allmusic.comissa
Peter R. Hunt

**Peter Roger Hunt** (11. maaliskuuta 1925, Lontoo, Iso-Britannia — 14. elokuuta 2002, Santa Monica, Kalifornia, USA) oli elokuvaohjaaja ja -leikkaaja.

Huntin ura elokuvien parissa alkoi Britanniassa vuonna 1954 televisioelokuvan leikkaamisen myötä. Hän leikkasi useita elokuvatuotantoja ennen kuin leikkasi ensimmäisen *007*-elokuvan, *[[Salainen agentti 007 ja tohtori No]]n*, vuonna 1962. *007*-elokuvia hän leikkasi vielä neljä elokuvaa.  

*007*-elokuvien leikkaamisen myötä hänen kykynsä huomattiin, ja hänet valittiin ohjaamaan George Lazenbyn tähdittämä *[[Hänen majesteettinsa salaisessa palveluksessa]]* (*On Her Majesty's Secret Service*, 1969), joka oli hänen esikoisohjauksensa ja suuri hitti, vaikkakin jäi edellisten sarjan elokuvien varjoon, sillä pääosaan valittu Lazenby jakoi mielipiteet samaan tapaan kuin *[[Casino Royale (vuoden 2006 elokuva)|Casino Royale]]* -elokuvaan 2000-luvulla valittu Daniel Craig. Kun Hunt ohjasi, leikkaajan toimi myöhemmin myös elokuvasarjan ohjaajaksi noussut John Glen.

Huntin seuraavaa elokuvaa saatiin odottaa aina vuoteen 1974 asti, kun *Gold* sai ensi-iltansa. Pääosassa nähtiin *007*-elokuvien James Bondina tunnettu Roger Moore. Elokuva sai Oscar-ehdokkuuden parhaasta musiikista. *Joka pirua kutsuu* (*Shout at the Devil*, 1976) oli myös Mooren tähdittämä toimintaelokuva.

*Kuoleman ajojahti* (*Death Hunt*, 1981) oli amerikkalaistuotantoa oleva elokuva, joka filmattiin talvimaisemien vuoksi Kanadassa. Pääosissa nähtiin Charles Bronson ja Lee Marvin. *Villihanhet 2* (*Wild Geese II*, 1985) oli epäonnistunut jatko-osa Roger Mooren tähdittämälle esikoisosalle. Bronsonin kanssa yhteistyöhön Hunt palasi vielä elokuvan *Salamurhaaja* (*Assassination*, 1987) myötä, missä lähes ikäloppu Bronson esitti presidentin henkivartijaa. 

Televisioelokuvaksi tehty kauhujännäri *Piinaava painajainen* (*Eyes of a Witness*, 1991) jäi Huntin viimeiseksi ohjaustyöksi.

## Aiheesta muualla
*
Katharine McPhee

**Katharine Hope McPhee** (s. 25. maaliskuuta 1984 Los Angeles) on yhdysvaltalainen laulaja, lauluntekijä ja näyttelijä. McPhee sijoittui toiseksi *[[American Idol]]in* viidennellä tuotantokaudella vuonna 2006. Vuodesta 2014 lähtien hän on esittänyt Paige Dineeniä televisiosarjassa *[[Scorpion (televisiosarja)|Scorpion]]*.

## Ura
### American Idol
McPhee osallistui San Franciscon koelauluihin kappaleella "God Bless The Child". Tuomareista Randy Jackson sanoi, että McPheellä oli siihen mennessä paras ääni koko koelauluissa. Kilpailun finaalissa Kodak-teatterissa toukokuussa 2006 McPhee sijoittui toiseksi.

### Laulajana
Sony BMG ilmoitti kesällä 2006 McPheen solmineen julkaisusopimuksen RCA Recordsin ja Simon Fullerin omistaman 19 Recordings Limitedin kanssa.

Kesäkuussa 2006 McPheen *American* *Idolissa* esittämä "Somewhere Over the Rainbow" kappale julkaistiin RCA Recordsin kautta. Se nousi parhaimillaan Billboard Hot 100 -listalla sijalle 12. McPhee oli mukana laulamassa Andrea Bocellin vuonna 2006 julkaistulla *[[Under the Desert Sky]]* -albumilla.

*Katharine McPhee* -niminen esikoisalbumi julkaistiin vuoden 2007 tammikuussa.

Tammikuussa 2009 McPhee teki levytyssopimuksen Verve Forecast Recordsin kanssa.

### Näyttelijänä
McPhee teki ensimmäisen roolisuorituksensa vuonna 2008 romanttisessa komediassa nimeltä ''The House Bunny''. Hän on vieraillut televisiosarjoissa, kuten ''C.S.I. New York'' ja ''Paluu pulpettiin'' *(Community)*. Vuonna 2012 McPhee antoi äänensä Maggielle ''Family Guyn'' jaksossa "You Can't Do That on Television, Peter".

Vuonna 2014 McPhee sai pääroolin televisiosarjasta *Scorpion*, jossa hän esittää Paige Dineeniä.

## Diskografia
### Albumit
* Katharine McPhee (2007)
* Unbroken (2010)
* Christmas Is the Time to Say I Love You (2010)
* Hysteria (2015)
* I Fall in Love Too Easily (2017)

## Palkinnot ja ehdokkuudet

## Lähteet

## Aiheesta muualla

* Virallinen sivusto 
*
Hioke

**Hioke** on paperin valmistuksessa käytettävää massaa. Sitä valmistetaan puusta mekaanisesti jauhamalla eli kuiduttamalla ja hiomalla puupöllejä.

Hioketta valmistetaan tyypillisesti kuusesta, koska kuusen uuteainepitoisuus on mäntyä alhaisempi. Myös joitain nopeakasvuisia mäntylajikkeita, kuten montereynmäntyä (*Pinus radiata*) voidaan käyttää hiokkeen valmistuksessa. Lehtipuista haapa on tyypillisin raaka-aine.

Valmistusmenetelmästä johtuen hioke sisältää selluloosaa, hemiselluloosaa ja ligniiniä samassa suhteessa kuin puu. Sellun valmistuksesta poiketen myös valkaisuvaiheessa pyritään säilyttämään ligniini, jotta massan saanto pysyisi korkeana. Tämän takia valkaisussa pyritään poistamaan ligniinin värillisyyttä aiheuttavat ryhmät. Tämän vuoksi vaaleuden pysyvyys ei ole hiokkeessa yhtä hyvä kuin sellussa. Saanto sen sijaan on erittäin korkea: 98,5&nbsp;%.

Hioke sisältää muihin massoihin verrattuna vähän pitkiä kuituja ja paljon hienoainetta. Tästä syystä se parantaa paperin optisia ominaisuuksia, mutta ei anna yleensä riittävää lujuutta ilman pitkäkuituisen sellun lisäystä. Hioketta käytetään tyypillisesti SC-paperissa ja LWC-pohjapaperissa.

## Katso myös

* Hierre

## Lähteet

* Tietojätti tietosanakirja A-Ö, sivu 270. Gummerus. 
* Trinket Oy:n sanasto, luettu 26.11.2006
* Amerpapin sanasto , luettu 26.11.2006
* 

## Aiheesta muualla

* Suurennoskuva hiokkeesta
Tuomenkehrääjäkoi

**Tuomenkehrääjäkoi** (*Yponomeuta evonymella*) on kehrääjäkoiden heimoon kuuluva pikkuperhoslaji. Sen toukat elävät tuomissa. 
Ne kehräävät tuomeen harsomaisen kudoksen, joka peittää lehtiä, oksia ja joskus koko puun. Toukat pystyvät syömään koko puun lehdettömäksi. Tästä puu selviytyy kuitenkin yleensä hyvin.

## Koko ja ulkonäkö
Tuomenkehrääjäkoin toukka on noin 1 cm pitkä vaalea, karvaton toukka, jolla musta pää, mustat jalat ja musta täplä kussakin jaokkeessa.

Aikuisella perhosella on puhtaan valkoiset etusiivet, joissa on siiven suuntaisesti viisi epäsäännöllistä riviä pieniä mustia pilkkuja. Takasiivet ovat tasaisen harmaanruskeat. Tuntosarvet ovat hieman etusiipiä lyhyemmät ja valkoisten poikkiviirujen kirjomat. Siipiväli 20&ndash;24&nbsp;mm.

*Yponomeuta* -sukuun kuuluu kahdeksan Suomesta tavattua lajia, joista jossain määrin mainittavia tuhoja aiheuttavat myös pihlajankehrääjäkoi (*Yponomeuta padellus*) ja omenankehrääjäkoi (*Yponomeuta malinellus*). Lajit muistuttavat ulkonäöltään huomattavasti tuomenkehrääjäkoita.

## Levinneisyys ja lentoaika

Tuomenkehrääjäkoin levinneisyys on palearktinen ulottuen Irlannista ja Iberian niemimaalta Skandinaviaan ja idässä edelleen Koreaan ja Japaniin saakka. Suomessa lajia tavataan koko maassa, mutta se harvinaistuu pohjoista kohti. Toukkia tavataan kesäkuussa. Aikuiset perhoset ovat lennossa yhtenä sukupolvena heinäkuun alusta elo-syyskuun vaihteeseen.

## Elinympäristö ja elintavat
Tuomenkehrääjäkoita tavataan kaikkialla tuomia kasvavilla paikoilla. Toukat elävät suurina ryhminä erittämänsä seitin suojissa ja syövät puut runsaana esiintyessään jopa täysin lehdettömiksi. Tuomet selviävät yleensä tuhosta hyvin ja kasvattavat uudet lehdet myöhemmin kesällä. Jos huomattava tuho kuitenkin toistuu useita vuosia peräkkäin, puut saattavat kuolla. Kukin toukkaryhmä syö kaikki oksan lehdet ja lehtien loputtua ne siirtyvät joukkona uuteen oksaan. Täysikasvuiset toukat koteloituvat tiiviinä ryhminä seitin suojiin. Toukkien seittejä on tuomissa alku- ja keskikesällä ja loppukesällä koteloituneista toukista kuoriutuu aikuisia perhosia.

Naaras munii nuorille oksille noin 60 munan rykelmiä, joiden läpimitta on joitakin millimetrejä. Osa munista kuoriutuu jo syksyllä, mutta toukat eivät poistu munasta ennen kevättä. Yleensä muna on talvehtiva elämänvaihe.

Tuomenkehrääjäkoita voidaan torjua myrkyttämällä tai suihkuttamalla puut puhtaiksi vedellä. Euroopan alueella tuomenkehrääjäkoikantaa pitävät kurissa ainakin 34 eri parasitoidihyönteistä ja 15 muuta saalistajaa. Lajin torjumiseksi feromonipyydyksillä on olemassa myös kaupallisesti saatava feromoni.

## Ravintokasvi ja pedot
Toukkien ensisijainen ravintokasvi on tuomi (*Prunus padus*), vähemmissä määrin myös muutamat muut ruusukasveihin kuuluvat puulajit.

Toisin kuin monet muut hyönteiset, tuomenkehrääjäkoin toukka sietää tuomen lehdissä olevia syanivetyä sisältaviä alkaloideja. Alkaloidit tekevät toukista myrkyllisiä, ja ilmeisesti suojaavat niitä muilta hyönteispedoilta.

## Lähteet

## Aiheesta muualla
* Bestimmungshilfe des Lepiforums 
* Pherobase: Semiochemicals of Yponomeuta evonymellus, the Bird-cherry ermine
Alfa Ceti

**Alfa Ceti** (**α Cet** / **α Ceti**) on Valaskalan tähdistön päätähti, myös nimeltään **Menkar** tai Menkab, joka tulee nimestä Al Minhar, "valaan nokka". Nimeä Mankar käytetään myös Lambda Cetistä.

Menkar on punainen jättiläistähti, joka on hyvin pitkällä kehityksessään, polttaa fuusioreaktiossa viimeisiä vetyjä keskustassaan tai ehkä alkanut polttaa heliumia. Tähden kirkkaus vaihtelee.

## Aiheesta muualla

*Mankar alcyone.de
*Menkar Kaler 
*Domeofthesky Menkar
Nadia Turner

**Nadia Constance Turner** (s. 11. tammikuuta 1977) on yhdysvaltalainen laulaja, joka oli kahdeksas American Idolin neljännellä tuotantokaudella. Hän on Miamista, Floridasta ja oli San Franciscon koelauluissa, jossa hänen sanottiin erottuvan massasta ja hän pääsi yksimielisesti jatkoon.

## American Idolin laulut

* 24 parasta: "The Power Of Love"
* 20 parasta: "My Love"
* 16 parasta: "Try A Little Tenderness"
* 12 parasta: "You Don't Have to Say You Love Me"
* 11 parasta: "Time After Time"
* 10 parasta: "I'm The Only One"
* 9 parasta: "As Long As He Needs Me"
* 8 parasta: "When I Dream"
Oulujoen–Iijoen vesienhoitoalue

**Oulujoen–Iijoen vesienhoitoalue** koostuu 14 vesistöalueesta ja ulottuu 61 kunnan alueelle pääasiallisesti Pohjois-Pohjanmaan ja Kainuun maakunnissa. Alueeseen kuuluu myös osia muutamista Lapin, Keski-Pohjanmaan, Keski-Suomen, Pohjois-Savon ja Pohjois-Karjalan kunnista.

## Aiheesta muualla
*Oulujoen-Iijoen vesienhoitoalue
Jackson Guitars

**Jackson Guitars** on Grover Jacksonin vuonna 1982 perustama yhdysvaltalainen kitarayhtiö. Ensimmäinen "Jackson" kitara valmistui Randy Rhoadsille Grover Jacksonin omistamassa Charvel-guitars yrityksessä, jonka hän oli ostanut Wayne Charvelilta. Rhoadsille valmistunut kitara oli muodoltaan varsin radikaali v-malli ja koska Charvel-guitars oli jo saavuttanut jonkinlaista suosiota, päätti Grover Jackson nimetä Rhoadsille tehdyn kitaran itsensä mukaan Jacksoniksi, ettei mallin epäonnistuminen vaikuttaisi Charveleiden maineeseen. Jackson RR-mallista muodostui kuitenkin metallimuusikoiden klassikkokitara ja tämän vuoksi myös muut Jackson mallit ovat suosittuja metallimuusikoiden parissa.

Ensimmäiset vuodet Jackson-kitarat olivat kaikki custom-shop mallin mukaan vain tilauksesta rakennettuja ensin San Dimasin tehtaalla ja sitten 1987-eteenpäin Ontarion tehtaalla. 1990-1991 Jackson alkoi valmistaa suosituimpien malliensa halvempia versioita Japanissa. Näistä kalleimpia versioita pidetään laadultaan lähes Custom shop -mallien veroisina. Myöhemmin 90-luvulla Jackson alkoi myös valmistaa USA:ssa mallejaan sarjatuotantona, kalliden Custom shop -kitaroiden lisäksi.

Fender osti Jackson-yhtiön vuosina 2001-2002 muuttaen Custom shop -hinnoittelua sekä artistien sponsorointisopimuksia. Tämän spekuloidaan aiheuttaneen todella monien artistien kuten Dave Mustainen lähdön Jacksonin "tallista". Suosittuja Jacksonin malleja ovat muun muassa Jackson Randy Rhoads ja Jackson Kelly.

Jacksonin kitaroissa teräväkärkinen lapa on tavaramerkki.

Pornonäyttelijä Jenna Jameson on Jacksonin PR-henkilö.

## Jacksonin kitaramalleja

*Performer
*Randy Rhoads, Epäsymmetrinen "v"-muotoinen runko teräväkärkisillä siivillä. (ks. kuva)
*Soloist ja Dinky. Soloistissä on läpi-rungon kaularakenteellinen "superstrat"-muotoinen malli, kun taas Dinkyllä on samanmuotoinen runko, mutta pulttikaulalla. (ks. kuva)
*DR, Dinky ylösalaisin käännetyllä lavalla.
*Kelly, teräväkulmaisempi ja virtaviivaisempi versio Gibsonin Explorer-mallista. (ks. kuva)
*King V, symmetrinen V-muotoinen kitara pitkillä teräväkärkisillä siivillä
*King V Rhoads
*Phil Collen signature PC1, Sustainer-mikrofoni kaulassa ja aidolla Floyd Rose-lukkotallalla. Sitä seurasi lyhytikäinen PC3 malli, halvempi versio DiMarzion yhdellä humbuckerilla ja kahdella yksikelaisella mikrofonilla ja Wilkinsonin kelluvalla tallalla.
*The Y2KV, Randy Rhoads -mallin kaltainen mutta symmetrisillä siivillä. Suunnittelijana Megadethin kitaristi Dave Mustaine.
*Warrior, aggressiivisen näköinen runko neljällä terävällä kulmalla. Muistuttaa hieman Kellyä. (ks. kuva)

## Jackson-kitaroita käyttäneitä artisteja

* Alexi Laiho (Children of Bodom)
* Roope Latvala (Stone)
*Rick Savage (Def Leppard)
*Galder (Dimmu Borgir)
*Derrick Green (Sepultura)
* Kirk Hammett (Metallica)
* Jeff Hanneman (Slayer)  
* Chris Holmes (W.A.S.P.)
* Gary Holt (Exodus)
* Scott Ian (Anthrax)
* Andreas Kisser (Sepultura)
* Jake E. Lee
*Mark Morton (Lamb of God)
* Dave Mustaine (Megadeth)
*Randy Rhoads
* James Root (Slipknot)
*Vinnie Vincent (KISS)

## Aiheesta muualla

*Viralliset kotisivut
*Suomalainen Jackson-sivusto 
*Ulkomaalainen Jackson-sivusto
Juanito (jalkapalloilija, 1976)

**Juan Gutiérrez Moreno** eli **Juanito** (s. 23. heinäkuuta 1976 Cádiz, Cádizin maakunta, Espanja) on espanjalainen entinen jalkapalloilija, pelipaikaltaan keskuspuolustaja. Hän edusti suurimman osan ammattilaisurastaan sevillalaisseura Real Betisia.

Espanjan maajoukkueessa Juanito on pelannut vuodesta 2002 lähtien. Hän oli mukana vuoden 2006 MM-kilpailuissa sekä vuosien 2004 ja 2008 EM-kilpailuissa, joista jälkimmäisessä Espanja voitti mestaruuden. Vuoden 2006 kilpailuissa hän teki voittomaalin 1–0 päättyneessä alkulohkon päätösottelussa Saudi-Arabiaa vastaan.

## Saavutukset

* Espanjan cup: 2005
* Euroopan-mestaruus: 2008

## Lähteet

## Aiheesta muualla
* Juanito Football Database -sivustolla
Juanito

**Juanito** on espanjankielinen etunimi tai Juan-nimen hellittelymuoto. Se tarkoittaa esimerkiksi seuraavia henkilöitä:

* Juan Gómez González, espanjalainen jalkapalloilija
* Juan Gutiérrez Moreno, espanjalainen jalkapalloilija
* Juan Jesús Gutiérrez Robles, espanjalainen jalkapalloilija.
Kenny Loggins

**Kenny Loggins** (syntyjään **Kenneth Clark Loggins**, s. 7. tammikuuta 1948 Everett, Washington) on yhdysvaltalainen laulaja-lauluntekijä. Hän on esimerkiksi tehnyt 1994 suositun nuorille tarkoitetun albumin *Return to Pooh Corner*. Hän muodosti 1970-luvulla Jim Messinan kanssa duon nimeltä Loggins & Messina. Hänen ensimmäinen sooloalbuminsa oli *Celebrate Me Home*.
Beta Pegasi

**Beta Pegasi** (**β Peg** / **β Pegasi**) eli Scheat on Pegasuksen tähtikuviossa sijaitseva tähti. 
Scheat on punainen jättiläistähti, jonka säde on 97 auringon sädettä ja kirkkaus 1500 aurinkoa. Monien punaisten jättiläisten tapaan tähdessä on epäsäännöllisiä valonvaihteluja, joiden
takia tähden kirkkaus vaihtelee välillä +2,31 - +2,74.

## Aiheesta muualla

*Kaler Sceat 
*Beta Pegasi
*Domeofthesky Scheat
Kappa Velorum

**Kappa Velorum** (**κ Vel** / *'κ Velorum*) on Suomessa näkymättömän eteläisen tähtitaivaan Purjeen tähtikuvion melko kirkas tähti. Kappa Velorumista käytetään joskus myös nimeä Markab, joka viittaa myös Alfa Pegasiin. On varsin tavallista, että jokin arabiankielinen nimi tarkoittaa useaa eri tähteä.

Kappa Velorum on kuuma, sinivalkoinen spektroskooppinen kaksoistähti, jonka komponentit kiertävät toisiaan 116,65 vuorokauden jaksolla. Pienemmän komponentin massa saattaa olla 1 auringon massaa, ja se on ehkä alle 1,1 AU:n päässä Kappa Velorum A:sta. Tähtijärjestelmä on voimakas röntgensäteilijä, ja Markab menettää miljardisosan massastaan tähtituulena.

Uskotaan, että Markabista tulee eteläinen napatähti noin 9&nbsp;000 vuoden kuluttua, jolloin Maan prekessio on siirtänyt eteläisen taivaannavan Purjeen tähtikuvioon.

## Aiheesta muualla
*Alcyone Kappa Velorum
*Kaler Markeb
Epsilon Pegasi

**Epsilon Pegasi** (**ε Peg** / **ε Pegasi**) eli **Enif** on Pegasuksen tähtikuviossa sijaitseva melko kirkas tähti. Enif on oranssi, kirkas ylijättiläinen. Tämä tähti on vanha, sillä on vain muutama miljoona vuotta elinaikaa ennen kuin siitä tulee supernova tai valkea kääpiö. Tähden kirkkaus vaihtelee huomattavasti. Tähden massa on juuri sillä rajalla, ettei osata sanoa, tuleeko siitä supernova.

## Epsilon Pegasi
Tähden BC (bolometrinen korrektio) on -0,9.

## Aiheesta muualla
* Kaler Enif 
* Alcyone.de Enif
* Enif Daviddarling
* Enif Dolan
* Domeofthesky Enif
Vironia

**Vironia** on Virumaan latinankielinen nimi. Se voi tarkoittaa myös ainakin seuraavia asioita:

* Korporatsioon Vironia, Tarton yliopiston virumaalainen osakunta
* ''R/L Vironia'', virolainen matkustajalaiva, joka tuhoutui suomalaisessa miinakentässä Tallinnan evakuoinnin yhteydessä elokuussa 1941
* *M/S Vironia* (alun perin *M/S Rostock*, nykyisin *[[M/S Smyrna di Levante]]*), ropax-tyyppinen matkustaja-autolautta
* *M/S Vironia* (alun perin *M/S Diana II*, nykyisin *[[M/S Bluefort]]*), matkustaja-autolautta.´
* *Via Vironia*, Valtatie 1  Tallinnasta Narvaan
Alfa Cassiopeiae

**Alfa Cassiopeiae** (**α Cas** / **α Cassiopeiae**) eli Schedar on melko kirkas tähti Kassiopeian tähtikuviossa. Schedar kirjoitetaan eri tavoin, esimerkiksi Shedar, Shadar, Schedir, tai Shedir. Nimi schedar tulee Arabian kielen sanasta صدر şadr, "rinta", mikä viitanneen Kassiopeian W-muotoon, joka on kuin nainen sivulta (missä pullottaa rinta ja reisi). Schedar on oranssi jättiläistähti.

## Aiheesta muualla
*Shedar at Jim Kaler's Stars site
*Daviddarling Scheat
*Domeofthesky Shedar 
*Schedar alcyone.de
Aviavilsa

**Aviavilsa** (ICAO: **LVR**) oli liettualainen rahtilentoyhtiö. Se perustettiin vuonna 1998 ja aloitti toimintansa 1999. Yhtiön kotikenttänä toimi Vilnan lentoasema.

Yhtiö on lopettanut toimintansa.

## Laivasto
Kesäkuussa 2011:

*Antonov An-26B 2 kpl
*ATR 42-300 1 kpl

## Lähteet

## Aiheesta muualla

*Aviavilsankotisivut
Louis De Geer (1587–1652)

**Louis De Geer** (17. marraskuuta 1587 Liège &ndash; 19. kesäkuuta 1652 Amsterdam) oli kauppias ja teollisuusmies, jota pidetään Ruotsin teollisuuden uranuurtajana. 

De Geer toimi pankkiirina Amsterdamissa ja tutustui tehtävässään Ruotsin raaka-ainevaroihin. Hän osti Finnspångan rautatehtaan ja alkoi tehdä kauppaa Ruotsin kruunun kanssa. Vuonna 1627 hän muutti Norrköpingiin Ruotsiin. Vuoteen 1631 asti hän toimi Ruotsin armeijan suurimpana hovihankkijana. De Geer siirsi aseiden valmistuksen suurelta osin Ruotsiin ja toi maahan tarkoitusta varten vallonialaisia seppiä ja kaivosmiehiä. Hän perusti maahan useita teollisuus- ja muita yrityksiä. Hänet määrättiin kruunun kivääritehtaiden sekä kuparin ja suolan kauppatoiminnan johtajaksi. Hänet aateloitiin 1641. Tanskan-sodan 1643–1645 aikana hän varusti omilla varoillaan 30 laivaa Ruotsin laivastolle. Hän oli mukana Ruotsin Afrikan-kauppakomppanian perustamisessa 1649.

## Lähteet
Nokia 6630

**Nokia 6630** on Nokian valmistama Series 60 -älypuhelin, joka julkistettiin marraskuussa 2004 seuraajaksi Nokia 6600- ja Nokia 6620-älypuhelimille. Puhelimen käyttöjärjestelmä on Symbian 8.0a. Laite tukee GSM:ää kolmella taajuudella (900, 1&nbsp;800, 1&nbsp;900&nbsp;MHz). Lisäksi se tukee W-CDMA:ta (2&nbsp;100&nbsp;MHz) Nokian kolmantena laitteena Nokia 6650-prototyypin ja Nokia 7600-puhelimen jälkeen. Se tukee myös EDGE-pakettidatayhteyksiä.

Nokia 6630 oli ensimmäinen puhelin, joka tuki aidosti globaalia verkkovierailua; aikaisemmat GSM-puhelimet olivat kattaneet kaikki maat Japania lukuun ottamatta, mutta 6630-mallin 3G-tuen ansiosta puhelin toimi myös Japanissa.

Esiasennettuja ohjelmia ovat sähköpostiohjelma, rajoitettu web-selain ja Microsoft Office-tiedostonkatselin. MP3- ja AAC-äänitiedostoille on tuki täysilaatuisena (44,1&nbsp;kHz, 16 bittiä, stereo) ja myyntipakkaus sisältää stereokuulokkeet handsfree-toiminnolla.

6630:ssa on 1,3 megapikselin (1&nbsp;280 × 960) kamera. Puhelin pystyy tallentamaan videoleikkeitä 176 × 144 pikselin tarkkuudella käyttäen H.263-pakkausmenetelmää. Kuten 6600 ja 6620, 6630:ssa on Bluetooth-tuki ja 176 × 208-tarkkuuksinen TFT-näyttö, joka tukee 65&nbsp;000 väriä. Laitteessa on DV-RS-MMC-muistikortti, jonka kapasiteetti on 32 tai 64 megatavua.

Puhelimen suoritin on ARM-arkkitehtuuriin perustuva ja sen kellotaajuus 220&nbsp;MHz. Puhelimesta on myös saatavana **Music Edition**, joka sisältää 256 MB muistikortin, parannellun musiikkisoittimen, kuulokeadapterin (tuotenumero AD-15), tummanpunaiset värikuoret ja muistikortinlukijan.

Puhelin painaa 127 grammaa ja mitat ovat 110&nbsp;mm × 60&nbsp;mm × 21&nbsp;mm.

6630-mallin seuraaja on Nokia 6680.

## Puhelimen ominaisuudet

* Kalenteri
* kehittynyt XHTML-selain
* SMTP-, POP3- ja IMAP4-sähköpostiprotokollat
* Tuki Java MIDP 2.0 -sovelluksille
* RealOnePlayer-multimediasovellus
* Tuki Symbian S60-älypuhelin sovelluksille
* Edistynyt WCDMA (3G) tiedonsiirto (videopuhelut ja Netti-tv)
* Bluetooth (v1.2)
* 1,3 megapikselin kamera videokuvauksella (QCIF)

## Katso myös
* Luettelo Nokian tuotteista

## Aiheesta muualla

* Käyttöohjeet 
* Nokia 6630 - Tuki

## Lähteet
Kitsi

**Kitsi** voi viitata seuraaviin asioihin:

* kitsi, purjealustyyppi
* kitsch, taiteellisesti arvottomista esineistä käytetty nimitys
* Kitsi, kyläkunta Lieksassa
* Kítsi, kaupunki Itä-Attikan alueyksikössä Attikan alueella Kreikassa
Heinkel He 111

**Heinkel He 111** (lempinimeltään *Spaten* ("lapio")) oli saksalainen, kaksimoottorinen ja yksitasoinen keskiraskas pommikone toisessa maailmansodassa. Koneen ensilento lennettiin 24. helmikuuta 1935. Se esiintyi ensimmäisen kerran taistelukäytössä Espanjan sisällissodassa Condor-legioonan kalustona. Taistelussa Britanniasta kone kantoi päävastuun pommituksista. Konetyyppi oli hidas, joten sillä operoineet laivueet kärsivät suuria tappioita. Koneet siirrettiin vähitellen yöpommituksiin.

Konetta kuitenkin valmistettiin Saksassa vuoteen 1944. Syynä tähän olivat vaikeudet Heinkel He 111:n seuraajaksi suunnitellun Heinkel He 177:n tuotannossa. Tuotantoversioiden lisäksi koneesta kehitettiin muun muassa erikoisversio He 111 Z (*Zwilling*) yhdistämällä kaksi konetta siivistään toisiinsa. Z-versiota käytettiin Messerschmitt Me 321 -jättiläisliitokoneiden hinauksiin. Konetta valmistettiin myös Espanjassa 1950-luvulle. Viime vaiheessa espanjalaistekoiset koneet varustettiin Rolls-Royce Merlin -moottoreilla. Tyyppi tunnettiin Espanjassa nimellä *Pedro* ja oli käytössä vuoteen 1973.

## Heinkel He-111 -tyypit

Lentokonetta valmistettiin pitkään, minkä vuoksi siitä oli useita malliversoita: He-111 V1, He-111 A0, He-111 B1, He-111 D1, He-111 E3, He-111 F4, He-111 P2, He-111 H6, He-111 11 ja He-111 21.  

## Tekniset tiedot

## Lähteet
* https://books.google.fi/books?id=mrLgAwAAQBAJ&pg=PA93&lpg=PA93&dq=spaten+heinkel+111&source=bl&ots=cIVw9ZbzEr&sig=ACfU3U1AgvKdyW2tcKANRLJmYytqk6F2Dg&hl=en&sa=X&ved=2ahUKEwjFzbLLhu7pAhUHcZoKHSPJDGMQ6AEwAHoECAkQAQ#v=onepage&q=spaten%20heinkel%20111&f=false
* 

### Viitteet

## Aiheesta muualla

*http://www.battleofbritain1940.net/0017.html 
*http://www.warbirdalley.com/he111.htm
*http://www.militaryfactory.com/aircraft/detail.asp?aircraft_id=99
*http://acepilots.com/german/he111.html 
*http://www.richard-seaman.com/Aircraft/AirShows/Frederick2000/He111/index.html
*http://www.unrealaircraft.com/hybrid/He111Z.php
Tuomas Virkkunen

**Tuomas Virkkunen** (s. 9. maaliskuuta 1979 Tampere) on pääasiassa jalkapalloon keskittynyt suomalainen urheiluselostaja.

Virkkunen on kotoisin Tampereelta, missä hän myös asuu. Juniorivuosinaan hän edusti jalkapallossa TPV:tä ja Ilvestä. Toimittajan uransa hän aloitti Voionmaan opiston radio- ja televisiolinjalla. Hän pääsi työharjoitteluun Sport FM:lle, mistä kehittyi lopulta pidempi työsuhde. Hän on selostanut jalkapalloa muun muassa Urheilukanavalla ja MTV Sportilla. Vuonna 2006 hän selosti jalkapallon maailmanmestaruuskilpailuiden alkulohko-otteluita Yleisradiolla. Virkkunen on selostanut myös autourheilua ja Ateenan olympialaisissa lento- ja koripalloa. Vuonna 2016 Englannin Valioliigan siirryttyä MTV:ltä Viasat Urheilulle Virkkunen liittyi Viasatin selostajatiimiin. Vuonna 2018 hän jätti Viasatin ja palasi selostamaan MTV3:n C More -maksukanaville Mestarien liigaa ja La Ligaa. Virkkunen toimi otteluselostajana myös MTV3:n *[[Voittajajoukkue]]*-ohjelmassa vuonna 2012.

Urheilutoimittajain liitto valitsi Virkkusen vuoden 2008 urheilutoimittajaksi. *[[Ilta-Sanomat|IS Urheilu]]* ja *[[Urheilulehti]]* ovat valinneet hänet Suomen parhaaksi jalkapalloselostajaksi.

Vuonna 2013 *Urheilulehti* nosti Virkkusen Suomen kaikkien aikojen selostajalistalla sijalle 4.

## Lähteet

     
## Aiheesta muualla

* Tuomas Virkkusen ''Romantikko''-blogi MTV3:n sivustolla
Piikkiön Palloseura

**Piikkiön Palloseura** (lyh. PiPS) on Länsi-Suomen läänissä, Kaarinan Piikkiössä toimiva jalkapalloseura. Seura on perustettu alun perin vuonna 1956 Harvaluodon Urheilijat -nimellä. Vuonna 2016 seura juhli 60-vuotistaivaltaan kasvattajaseurana. Kaudella 2024 PiPS pelaa Länsi-Suomen Nelosessa.

## Historia

Seura perustettiin vuonna 1956 nimellä Harvaluodon Urheilijat. Harvaluoto on saari Piikkiön eteläosassa ja kuuluu muun Piikkiön tavoin nykyisin Kaarinaan. Vuonna 1968 seuran nimi muutettiin Piikkiön Palloseuraksi.

## Seuran toiminta

Piikkiön Palloseura on nykyisin jalkapallon erikoisseura. Piikkiön Palloseuran päätavoite on toimia kasvattajaseurana nuorille jalkapallosta innostuneille lapsille. Toimintaa johtaa puheenjohtaja Jari Villanen yhdessä johtokunnan kanssa. 

Seura kuuluu Suomen Palloliiton Länsi-Suomen Piiriin. Seuraa edustaa jalkapallossa neljä miesten joukkuetta, 8 poikien ja neljä tyttöjen sekä kaksi naisten joukkuetta. Miesten edustusjoukkue pelaa 4. divisioonassa (2017). Lisenssipelaajia seuralla on yli 300.

Futsalissa edustusjoukkue pelaa Turun piirin Kakkosessa. PiPS:lla on myös Suomen kaikkien aikojen ensimmäinen Futsal-liigan maali hallussaan. Maali syntyi vuonna 1998 Piikkiön Liikuntahallissa Jussi Hirven jalasta, syöttäjä Jouko Litmanen. Paras sijoitus (vuoteen 2006 mennessä) on Futsal-liigassa kahdeksan parhaan joukkoon pääsy. Kaudella 2005–2006 joukkue sijoittui Futsal-ykkösen keskilohkossa kolmanneksi. Samalla kaudella PiPS:n Tero Tammenlaakso palkittiin Keskilohkon parhaana maalintekijänä kauden päättäneessä futsalgaalassa. Kakkosjoukkue pelaa Turun Piirin kolmannessa divisioonassa. Kaudella 2005–2006 Piikkiön Palloseura voitti lisäksi 4 Turun Piirin mestaruutta nuorten sekä ikämiesten sarjoissa yhteensä.

Jokavuotisiin toimintoihin seurassa kuuluu päiväkotifutis kunnan päiväkotien kanssa, kesäkuussa järjestettävä jalkapallokoulu 5–11-vuotiaille sekä heinäkuun kesäleiri seuran syntysijoilla Harvaluodossa.

Seura toimii "Kaikki pelaa" -projektin mukaan ja on avoin kaikille piikkiöläisille ikään ja sukupuoleen katsomatta.

PiPS:n kasvatteja ovat Kari Virtanen, Juha Virkki, Juha Herne ja Joni Vuorinen.

## Lähteet

## Aiheesta muualla
*Viralliset kotisivut
Croatia Airlines

**Croatia Airlines**  on kroatialainen lentoyhtiö. Sillä on lentokohteita Kroatian lisäksi myös muualla Euroopassa. Sen päälentoasema ja päämaja sijaitsevat Zagrebissa.

Lentoyhtiö perustettiin 20. kesäkuuta 1989 nimellä Zagal – Zagreb Airlines. Kroatian demokraattisten vaalien jälkeen vuonna 1990 sen nimi muutettiin Croatia Airlinesiksi.

18. marraskuuta 2004 Croatia Airlines liittyi Star Allianceen alueellisena jäsenenä.

## Reittikohteet (tammikuu 2016)

*Alankomaat
**Amsterdam
*Belgia
**Bryssel
*Bosnia ja Hertsegovina
**Mostar
**Sarajevo
*Italia
**Rooma
*Itävalta
**Wien
*Kroatia
**Dubrovnik
**Pula
**Rijeka
**Split
**Zadar
**Zagreb
*Pohjois-Makedonia
**Skopje
*Ranska
**Pariisi
*Saksa
**Berliini
**Frankfurt
**Hannover
**München
*Suomi
**Helsinki, **kausittainen**
*Sveitsi
**Zürich
*Yhdistynyt kuningaskunta
**Lontoo
***(Gatwick)
***(Heathrow)
**Nottingham

## Laivasto

Laivaston keski-ikä kesäkuussa 2022 on 17,2 vuotta.

## Lähteet

## Aiheesta muualla
*Croatia Airlines
Abraham Whistler

**Abraham Whistler** on David S. Goyerin luoma Marvel Comicsin kuvitteellinen hahmo, joka teki ensiesiintymisensä *[[Hämähäkkimies (vuoden 1994 animaatiosarja)|Hämähäkkimies]]* animaatiosarjassa 3. helmikuuta 1996. Whistler toimii Bladen apurina ja valmistaa tälle aseet ja muut tarvikkeet. Hänellä on myös tytär nimeltään Abigail. Whistler esiintyi aluksi neljässä jaksossa Hämähäkkimies animaatiossa vuosina 1996–1997, jonka jälkeen hahmo tuli tunnetuksi *[[Blade (elokuva)|Blade]]* elokuvasarjasta vuoden 1998 jälkeen. Elokuvien jälkeen Whistler on esiintynyt vain elokuviin pohjautuvissa sarjakuvissa neljän numeron verran.

## Hahmoa näytelleet

## Lähteet
Pinhal Litoral

**Pinhal Litoral** on Região Centron ala-alue Portugalissa. Sen pinta-ala on 1&nbsp;741 km² ja väkiluku 260&nbsp;942 (2011). 

Pinhal Litoralin suurimmat kaupungit ovat Leiria ja Marinha Grande. 

## Kunnat
* Batalha
* Leiria
* Marinha Grande
* Pombal
* Porto de Mós

## Lähteet
Ave

**Ave** on ala-alue Portugalin Região Nortessa. Se rajoittuu pohjoisessa Cávadoon, idässä ja etelässä Tâmegaan ja lännessä Grande Portoon. Alueen pinta-ala on 1&nbsp;248 km² ja väkiluku noin 511&nbsp;737 (2011).

Aven suurin kaupunki on Guimarães, jota seuraa Vila Nova de Famalicão. 

## Kunnat
* Fafe
* Guimarães
* Póvoa de Lanhoso
* Santo Tirso
* Trofa
* Vieira do Minho
* Vila Nova de Famalicão
* Vizela

## Lähteet
Dão-Lafões

**Dão-Lafões** on ala-alue Portugalin Região Centrossa. Sen pinta-ala on 3&nbsp;483 km² ja väkiluku noin 277&nbsp;240 (2011).

Suurimmalla osalla Dão-Lafõesia sijaitsee Viseun piiri, mutta Aguiar da Beiran kunta kuuluu Guardan piiriin. Dão-Lafões rajoittuu pohjoisessa Tâmegaan ja Douroon, idässä Beira Interior Norteen ja Serra da Estrelaan, etelässä Pinhal Interior Norteen ja Baixo Mondegoon sekä lännessä Baixo Vougaan ja Entre Douro e Vougaan. 

## Kunnat
* Aguiar da Beira
* Carregal do Sal
* Castro Daire
* Mangualde
* Mortágua
* Nelas
* Oliveira de Frades
* Penalva do Castelo
* Santa Comba Dão
* São Pedro do Sul
* Sátão
* Tondela
* Vila Nova de Paiva
* Viseu
* Vouzela

## Lähteet
Koreografia

**Koreografia** on sananmukaisesti tanssin kirjoittamista, mutta tunnetaan myös tanssikompositiona eli tanssin säveltämisenä. Sanan alkuperä on antiikin Kreikassa, jossa *choregus* tarkoitti *[[dityrambi]]*-esityksen harjoittajaa. Koreografialla viitataan useimmiten tanssin liikkeiden suunnitteluun, mutta sitä esiintyy myös muissa ihmisen liikkumista sisältävissä lajeissa kuten taitoluistelussa, taitouinnissa tai joukkuevoimistelussa. Koreografia sisältää kaiken, mitä esiintyjien täytyy tietää ja opetella teoksen esittämiseksi koreografin haluamalla tavalla. 

**Koreografi** on tanssin tai tanssiteoksen suunnittelija ja tällaista työkseen tekevän henkilön ammattinimike. Koreografin tekemä suunnittelu sisältää kaikki tanssin liikkeet, tanssijoiden muodostamat kuviot, tanssin välittämäksi ajatellun sisällön suunnittelun ja valitsemisen sekä tanssin suhteen mahdolliseen musiikkiin ja muihin esityksen osa-alueisiin kuten lavastukseen, puvustukseen, valaistukseen ja niin edelleen. Koreografi on useimmiten myös tanssiesityksen ohjaaja, joka opettaa materiaalin tanssijoille ja vastaa näyttämöllepanon kokonaisuudesta.

Tanssikoreografiaa tehdään sekä itsenäisiksi tanssiteoksiksi että osaksi esimerkiksi teatteri- tai oopperaesityksiä. Koreografit ovat usein itse olleet tanssijoita, mutta periaatteessa tanssijan koulutus ei ole koreografille välttämätön. Tanssiliikettä on kuitenkin vaikeaa selittää täsmällisesti vain sanoilla, joten useimmiten koreografi opettaa haluamansa liikemateriaalin esiintyjille ainakin osittain itse liikkeet näyttämällä.

Musiikista poiketen tanssin notaatiotekniikat eivät ole juurikaan koreografian teossa käytössä, vaan niitä hyödynnetään lähinnä tanssien muistiin kirjoittamisessa, nykyään videotallenteiden apuna. Vain harvat koreografit tai tanssijat hallitsevat tanssinotaatiota. Perinteisin tapa suunnitella koreografiaa lienee miettiä kunkin tanssijan liikkeet askel askeleelta – joko etukäteen tai tanssijoiden kanssa yhteistyössä harjoitussalissa. Muitakin koreografisia tekniikoita on olemassa ja niitä on kehitetty erityisesti nykytanssin piirissä. Tällaisia ovat muun muassa improvisaatio ja erilaiset sattumaan perustuvat menetelmät.

## Koreografisia keinoja

Länsimaisen taidetanssin koreografiset keinot voidaan jakaa karkeasti seuraaviin luokkiin: 
# Tanssiesityksen ”kehykset” – miten teos erottuu erilliseksi tapahtumakseen ympäröivästä maailmasta. 
# Esittämisen tapa – miten tanssi tekee viittauksia ja suhtautuu ympäröivään maailmaan.
# Tyyli – miten tanssiteos hakee oman identiteettinsä suhteessa maailmaan, muuhun tanssiin ja tanssilajiin, jota se edustaa.
# Sanasto – perusosaset, liikkeet, joista tanssi rakentuu.
# Säännöt ja järjestelmät, joilla liikkeet ja niiden yhdistelmät on valittu ja järjestetty.

Kaikki liikkeet riippuvat tanssijan luonteesta. Liikkeet ovat kuin ihminenkin: persoonallisia tai vähemmän persoonallisia.

## Katso myös
* Koreografit
Beira Interior Sul

**Beira Interior Sul** on Região Centron ala-alue Portugalissa. Sen pinta-ala on 3&nbsp;738 km² ja väkiluku 75&nbsp;028 (2011).

Beira Interior Sul rajoittuu idässä ja etelässä Espanjaan, pohjoisessa Cova da Beiraan ja Beira Interior Norteen ja lännessä Pinhal Interior Suliin.

## Kunnat
* Castelo Branco
* Idanha-a-Nova
* Penamacor
* Vila Velha de Ródão

## Lähteet
Grande Porto

**Grande Porto** on ala-alue Portugalin Região Nortessa. Sen väkiluku on 1&nbsp;287&nbsp;282 (2011). 

Grande Porton suurin kaupunki on Porto.

## Kunnat
*Espinho
*Gondomar
*Maia
*Matosinhos
*Porto
*Póvoa de Varzim
*Valongo
*Vila do Conde
*Vila Nova de Gaia

## Lähteet
Douron alue

**Douro** on samannimisen joen mukaan nimetty Região Norten ala-alue Portugalissa. Sen pinta-ala on 4&nbsp;114 km² ja väkiluku noin 205&nbsp;902 (2011). Suurimmat kaupungit on Vila Real, Lamego ja Régua.

Douron merkittävimpiin vientituotteisiin kuuluu viini, erityisesti portviini. Alue on pääasiassa vuoristoista ja siellä on runsaasti jyrkkiä laaksoja.

## Kunnat
*Alijó
*Armamar
*Carrazeda de Ansiães
*Freixo de Espada-à-Cinta
*Lamego
*Mesão Frio
*Moimenta da Beira
*Penedono
*Peso da Régua
*Sabrosa
*Santa Marta de Penaguião
*São João da Pesqueira
*Sernancelhe
*Tabuaço
*Tarouca
*Torre de Moncorvo
*Vila Flor
*Vila Nova de Foz Côa
*Vila Real

## Lähteet
Festival of Pacific Arts

**Festival of Pacific Arts** on Tyynenmeren maissa neljän vuoden välein järjestettävä festivaali, jonka tarkoituksena on esitellä sen osallistujamaiden perinteistä ja nykyaikaista kulttuuria. Jokaisella Oseanian maalla ja epäitsenäisellä alueella on mahdollisuus osallistua tapahtumaan.

Festival of Pacific Arts perustettiin 1972, jolloin osallistujamaita oli neljätoista. Uusimpaan tapahtumaan vuonna 2004 osallistui 27 maata.

## Tapahtumat
Festival of Pacific Arts on järjestetty yhdeksän kertaa:

* 1972 Fidžillä
* 1976 Uudessa-Seelannissa
* 1980 Papua-Uudessa-Guineassa
* 1985 Ranskan Polynesiassa
* 1988 Australiassa
* 1992 Cookinsaarilla
* 1996 Samoalla
* 2000 Uudessa-Kaledoniassa
* 2004 Palaulla

## Aiheesta muualla
* Viralliset sivut  ,
Médio Tejo

**Médio Tejo** on ala-alue Portugalin Região Centrossa. Se koostuu yhdestätoista kunnasta, joissa on yhteensä 220&nbsp;661 asukasta (2011). Suurin kaupunki on Tomar.

## Kunnat
*Abrantes
*Alcanena
*Constância
*Entroncamento
*Ferreira do Zêzere
*Mação
*Sardoal
*Tomar 
*Torres Novas
*Vila de Rei 
*Vila Nova da Barquinha

## Lähteet
Lars Johan Ehrenmalm

**Lars Johan Malm**, aateloituna vuodesta 1720 **Ehrenmalm** (14. kesäkuuta 1688 Viipuri – 21. syyskuuta 1774 Turku) oli suomalainen virkamies ja valtiopäivämies.

## Ura
Ehrenmalm tuli ylioppilaaksi Turussa 1703. Hän oli Turun hovioikeudessa auskultanttina 1707 ja hänestä tuli Kuninkaallisen tykistörykmentin Suomen tykistön sotatuomari 1708. Ehrenmalm joutui sotavangiksi venäläisten vallattua Viipurin 1710. Sotavankina Ehrenmalm oli Pietarissa kansliatöissä. Hän osti itsensä vapaaksi 1712 ja palasi Tukholmaan 1714 toimien sitten valtaneuvos Arvid Bernhard Hornin yksityissihteerinä. 

Lars Johan Malm laati vankeutensa jälkeen vuonna 1716 painettavaksi tarkoitetun lähes 600 sivuisen käsikirjoituksen otsikolla *Några Anmärkningar Angående det Ryska Rijketz nuvarande macht och styrkio, i anseende till Myckenheten af Manskap, Landetz fruchtbarhet, de inrättade Manufacturer, Handelen, Rijketz Inkomster, den nu befindtelige Land- och Siöö-Milicen och några andra Skiähl, som i den Siunde Boken finnes, Upsatte under desz fångenskap Ahr 1710-1713 af L.J. Malm*. Suorasukaisesti ja kriittisesti Venäjää arvioivaa käsikirjoitusta ei koskaan julkaistu, vaikka kuningas Kaarle XII antoi sille painatusluvan.

Ehrenmalm oli vuodesta 1718 Turun hovioikeuden asessori, 1728 hovioikeudenneuvos ja 1736 Pohjois-Suomen laamanni. Ehrenmalm nimettiin Turun ja Porin läänin varamaaherraksi vuonna 1744 ja maaherraksi vuonna 1747 (toimi virassa vuoteen 1749). Hän oli hyvin perehtynyt Suomen talouteen ja jätti vuosien 1739–1940 valtiopäiville laajan mietinnön maan talouden kehittämiseksi.

## Perhe
Ehrenmalmin suomalaissyntyiset vanhemmat olivat Suomen ylisotakomissaari Lars Larsson Malm (k. 1714) ja Helena Lilliegren (1665–1741). Hänen puolisonsa vuodesta 1717 oli Elisabeth Åkerhielm. Hovioikeuden jäsen, valtiopäivämies Samuel Magnus Ehrenmalm oli heidän poikansa.

## Lähteet
Baixo Vouga

**Baixo Vouga** on Região Centron ala-alue Portugalissa. Sen suurimpia kaupunkeja ovat Aveiro, Águeda, Ílhavo ja Ovar. Sen pinta-ala on 1&nbsp;807 km² ja väkiluku noin 394&nbsp;393 (2005). 

## Kunnat
*Águeda
*Albergaria-a-Velha
*Anadia
*Aveiro
*Estarreja
*Ílhavo
*Mealhada
*Murtosa
*Oliveira do Bairro
*Ovar
*Sever do Vouga
*Vagos
Joensuun saaret

Joensuun vesialueilla on useita saaria. Tässä artikkelissa käsitellään niistä merkittävimpiä. 
## Ilosaari

**Ilosaari** on eräs Pielisjoen saarista Joensuussa. Sinne pääsee keskustasta itäsillalta. Alkujaan jokakesäiset Ilosaarirock-festivaalit järjestettiin Ilosaaressa, mutta nykyisin tapahtuma on siirtynyt Laulurinteelle. Ilosaaressa on joka kesä esiintymislava tilaisuuksia varten.

Sijainti kartalla (Kansalaisen karttapaikka)

## Kanavasaari
Kanavasaari on Ilosaaren vieressä Pielisjoessa, aivan keskustan kupeessa. Kanavasaari on kosken ja Joensuun kanavan välissä. Joen ylittävä itäsilta kulkee kanavasaaren poikki, ja jakaa saaren kahteen osaan. Kanavasaari on lähes täysin keinotekoinen, se on saanut hahmonsa kanavan rakentamisen aikaan.

Sijainti kartalla (Kansalaisen karttapaikka)

## Kuhasalo

Kuhasalo on entinen saari Pyhäselässä, aivan Pielisjoen suulla. Kuhasalo on vanhoissa kartoissa saari, mutta sittemmin maan nousu on saanut aikaan kannaksen saaren ja mantereen välille, joten nykyisin Kuhasalo on niemi. Siitä huolimatta sitä yhä joskus kutsutaan Kukkosensaareksi. Kuhasalo on merkittävä luontokohde ja historiallinen ja geologinen kohde. Alueella on sijainnut ortodoksinen erämaaluostari. (*katso myös:* Joensuun historia) Luostarin paikalla tai lähistöllä on nykyisin muistomerkkinä huvimaja, jonka arkkitehtuuri kupolikattoineen muistuttaa ortodoksisten kirkkorakennusten arkkitehtuuria.

Kuhasalon päässä on Kalmanniemi, jossa on ollut keskiajalla kalmisto. 

Sijainti kartalla (Kansalaisen karttapaikka)

## Iso Pyhäsaari

Iso Pyhäsaari eli Pyhäsaari on usean neliökilometrin laajuinen ja maastoltaan ja kasvillisuudeltaan vaihteleva saari melko keskellä Pyhäselän leveintä kohtaa. Matkaa saarelta lähimpään Joensuun rantaan on viitisen kilometriä. Pyhäsaari on suosittu hiihtäjien kohde tai välietappi, jonne vie joka talvi hiihtolatu. Pyhäsaaressa on ollut asutusta ja viljelyksiä vielä viime sotien jälkeen, mutta sittemmin rakennukset on hylätty ja ne ovat raunioituneet. Saarella on lähde, josta asukkaat ovat saaneet vettä.

Sijainti kartalla (Kansalaisen karttapaikka)

## Niskasaari
Niskasaari on Ilosaaren tavoin Joensuun keskustan ja rautatieaseman välissä oleva Pielisjoen saari. Sen läpi kulkee Siltakatu, joka jatkuu itään Itäsillalla ja länteen Länsisillalla. Niskasaaresta pääsee siltaa pitkin myös Kaluvirran yli Ilosaareen. Niskasaaressa on Pielisjoen linna.

Sijainti kartalla (Kansalaisen karttapaikka)

## Utran saaret
Utran saaret ovat joukko saaria Pielisjoen Utran koskessa. Saaret kuuluvat Utran kaupunginosaan. Utran saarissa sijaitsi kalastamo 1600-luvun alussa, ja mylly ja saha 1700-luvulla. 1900-luvun alussa saarilla toimi kaksi sahaa ja lähistöllä rannalla menestyvä Utran lasitehdas. Saarten ja kosken luo kaivettiin useita kanavia. Saarten määrä ja koko on vaihdellut aikojen kuluessa muun muassa kanavien ja veteen upotetun puujätteen vuoksi.

## Katso myös
*Joensuun rannat
Abraham Niklas Edelcrantz

**Abraham Niklas (Niclas) Edelcrantz** (syntyjään **Clewberg**, 29. heinäkuuta 1754 Turku – 15. maaliskuuta 1821 Tukholma) oli suomalaissyntyinen ruotsalainen runoilija ja luonnontieteilijä. 

Edelcrantzista tuli Turun akatemian kirjastonhoitaja 1780. Hän oli jäsenenä Aurora-seurassa ja julkaisi runojaan ''Åbo Tidningar'' -lehdessä. Vuodesta 1783 hän asui Tukholmassa, jossa toimi kuninkaallisten teattereiden toisena johtajana ja vuodesta 1789 Kustaa III:n yksityissihteerinä. Vuodet 1813–1821 Edelcrantz oli maanviljelyakatemian johtajana. Runoilijana Edelcrantz oli esiromantikko.

Luonnontieteilijänä hän muun muassa kehitti ja rakennutti vuonna 1794 oman prototyyppinsä Claude Chappen kehittämästä optisesta lennätinlinjasta Tukholman kuninkaanlinnan ja Drottningholmin linnan välille..
Jo viikon päästä tästä onnistuneesta kokeilusta hallitus määräsi Edelcrantzin laajentamaan linjaa manner-Ruotsin rannikkolinnoituksiin, ja sittemmin Grisslehamnista Ahvenanmaan Eckeröön jonne linja valmistui kaksi vuotta myöhemmin.

## Lähteet